# Lluís Valentí i Bohigas

Lluís Valentí i Bohigas (Riudellots de la Selva) és un productor executiu i director de cinema català, conegut per La Habana y Barcelona. Esplendor y ruinas (2015), Panteix (1996) y Leonas (2019).

## Formació

El 1982 es va diplomar en Estètica i Crítica de Cine a la Universitat de Valladolid. Durant els anys 1980 va treballar com a professor de cinema a la Universitat Autònoma de Barcelona (UAB) i com a professor de crítica i estètica de cinema a la Casa de Cultura de Girona. El 1994 es va doctorar en història de l'art per la Universitat de Barcelona.

## Trajectòria professional
### Cinematogràfica

L'any 1992 va crear Valentí Films, una productora cinematogràfica que segueix la línia del cinema d'autor i reflexió. Uns anys després, el 2005, va unificar l'activitat d'aquesta empresa amb, Versus Films, la distribuïdora de continguts cinematogràfics per a sales de cinema, DVD, televisió i Internet, per a Espanya; amb contingut dramàtic, comèdia, cinema d'autor, de reflexió i documentals.
El 1989, junt amb Lluís Gubau, Josep Girbau i Quim Colomer, va presentar les Jornades de Vídeo Creatiu, al Nummulit, amb obra realitzada per autors gironins. A l'any 1991 que pren el nom de Festival de Cinema de Girona i es consolida com esdeveniment adreçat al talent. També és membre de la junta directiva del Col·legi de Directors de Cinema de Catalunya i director del Festival de Cinema Jueu de Besalú.
És fundador de l’Acadèmia del cinema català amb el carnet número 2. Entre el 2008 i 2010 va ser membre de la junta directiva de l'Acadèmia del Cinema Català amb el càrrec de secretari, on va redactar els estatuts i el reglament dels premis Gaudí. Lluís Valentí va tenir la iniciativa de proposar a l’Acadèmia de Hollywood que accepti la candidatura a les nominacions dels premis Oscar una pel·lícula en V.O. catalana al premi a millor pel·lícula en llengua estrangera. El 24 de novembre de 2009, va reunir-se amb el president Tom Sherak i dos membres de la junta directiva a l’Acadèmia de Hollywood, juntament amb Joel Joan president de l’Acadèmia catalana. Es va acceptar el tràmit a condició que no s'establís conflicte amb l’acadèmia espanyola.

## Filmografia
### Llargmetratges

| Títol | Director | Any | Productora | Distribïdora |
| Amigogima | José Maria Nunes | 2001 | Valentí Films TVC | Versus Films |
| A la soletat (A la soledad) | José Maria Nunes | 2007 | Valentí Films TVC | Versus Films |
| Azaña | Santiago San Miguel | 2008 | Audiovisual Aval SGR Institut Català de les Empreses Culturals (ICIC) Institut Català de Finances (ICF) Instituto de Crédito Oficial (ICO) Instituto de la Cinematografía y de las Artes Audiovisuales (ICAA) María Isabel Dorante Domínguez TVC TVE Valentí Films | |
| A casa | Raül Busquets | 2019 | RBR Films Valentí Films | RBR Films |

### Documentals

| Títol | Director | Any | Productora | Distriboïdora |
| Res Publica | José Maria Nunes | 2009 | Valenti Films i Versus Films | Versus Films |
| Ciutat Oculta | Andrés Bujardón | 2010 | Valentí Films Visualsuspects Zabriskie Films | Versus Films |
| La Habana y Barcelona. Esplendor y ruinas | Lluís Valentí | 2015 | Black Flag Valentí Films | Versus Films |

### Curtmetratges

| Títol | Director | Any | Productora | Distribuïdora |
| Panteix | Lluís Valentí | 1996 | Valentí Films | Lauren Films |
| Puta de oros | Miquel Crespi | 2000 | Valentí Films | Valentí Films |
| 501 | Laia Fàbregas | 2009 | Valentí Films | Versus Films |
| Leonas | Lluís Valentí | 2019 | Esperanza Distribución Valentí Films | Esperanza Distribución |

## Premis

| Premi | Any | Categoria | Pel·lícula | Resultat |
| Barcelona Film Award | 2002 | Millor Director | Amigogima | Guanyador |
| Premi Gaudí | 2009 | Millor Interpretació Masculina Principal | Azaña | Guanyador |
| Premi Gaudí | 2010 | Millor Curtmetratge | 501 | Guanyador |

## Referències

* ↑ Fanals, Laura «Lluís Valentí productor i director del Festival de Cinema de Girona.». Diari de Girona, 28-07-2008.
* ↑ «Lluís Valentí».
* ↑ «L'entitat». Arxivat de l'original el 2020-08-09. [Consulta: 5 maig 2020].
* ↑ Pagès, Nina «Lluís Valentí: "Una ciutat que no està al cinema no existeix"». surtedecasa, 23-09-2015.

## Enllaços externs

* «El cinema català vol optar a un Òscar. Entrevista a Lluís Valentí.» (vídeo), 12-09-2010.
* «Lluís Valentí». Catalan Films & TV - Base de dades.
* «Lluís Valentí i Bohigas». Versus Films.
* «Lluís Valentí». IMDb.